ফের প্রশ্নের মুখে সরকারি হাসপাতালের নিরাপত্তা, SSKM হাসপাতাল কাণ্ডে উঠে এল চাঞ্চল্যকর তথ্য

কলকাতা: এসএসকেএম হাসপাতালে (SSKM Hospital Case) কিশোরীকে যৌন হেনস্থার অভিযোগে ধৃত যুবককে সাত দিনের পুলিশি হেফাজতের নির্দেশ দিল আদালত। শুক্রবার তাঁকে পকসো আদালতে হাজির করানো হয়েছিল। পুলিশের তরফে ধৃতের ডিএনএ পরীক্ষার আবেদন জানানো হয়। চাওয়া হয়েছে গোপন জবানবন্দি নেওয়ার অনুমতিও। ৩১ অক্টোবর পর্যন্ত ধৃতকে পুলিশি হেফাজতে রাখতে বলেছে আদালত। পাশাপাশি, নাবালিকার ‘শ্লীলতাহানি’র ঘটনায় রিপোর্ট তলব করল স্বাস্থ্যভবন। ট্রমা কেয়ারের ভিতরে কীভাবে ঢুকল অভিযুক্ত? কীভাবেই বা ঘটল ওই ঘটনা? এসএসকেএমের এমএসভিপির কাছে রিপোর্ট তলব করেছে স্বাস্থ্য দফতর (WB Health Ministry\)।

আদালত ধৃতকে সাতদিনের পুলিশিু হেফাজতের নির্দেশ দিয়েছে। পুলিশ সূত্রে খবরছে, হাসপাতাল চত্বরের একাধিক সিসি ক্যামেরার ফুটেজ সংগ্রহ করেছেন তদন্তকারীরা। ওই কিশোরীকে নিয়ে ধৃত যুবক শৌচালয়ের দিকে যাচ্ছেন, তা ফুটেজে দেখা গিয়েছে। প্রাথমিক তদন্তের পর পুলিশ ডিএনএ পরীক্ষায় আগ্রহী। গোপন জবানবন্দিও নিতে চান আধিকারিকেরা। এ ছাড়া, রাজ্যের স্বাস্থ্য দফতর এই ঘটনায় হাসপাতাল কর্তৃপক্ষের কাছ থেকে পৃথক ভাবে রিপোর্ট চেয়েছে।

আরও পড়ুন:হাওড়ায় অবসরপ্রাপ্ত শিক্ষক-শিক্ষিকা ও শিক্ষা কর্মীদের নবান্নের উদ্দেশে পদযাত্রা

জানা গিয়েছে, বুধবার পরিবারের সঙ্গে ১৫ বছরের নাবালিকা এসএসকেএম হাসপাতালে এসেছিল। অভিযোগ, সেই সময় নাবালিকাকে নির্যাতিতাকে ট্রমা কেয়ারের শৌচালয়ে নিয়ে গিয়ে যৌন নিগ্রহ করে বর্তমানে এনআরএসসের অস্থায়ী কর্মী অমিত মল্লিক। রাজ্যের একের পর মেডিক্য়াল কলেজ ও হাসপাতালে নারী নিরাপত্তা নিয়ে উঠছে প্রশ্ন। উঠে আসছে সরকারি প্রতিষ্ঠানের বেহাল পরিস্থিতির কথা। ইতিমধ্য়েই SSKM কর্তৃপক্ষের কাছে রিপোর্ট তলব করেছে স্বাস্থ্য ভবন। কী ঘটেছে, কখন ঘটেছেএই নিয়ে বিশদে জানতে চেয়েছে তাঁরা। এছাড়াও কর্তৃপক্ষের কোনও গাফিলতি রয়েছে কিনা সেই নিয়েও ওই রিপোর্টে জানতে চেয়ে স্বাস্থ্য ভবন।

দেখুন ভিডিও